Basisweert

Basisweert oder Underlying is de Naam för en Gegenstand, wo en Verdrag över afslaten wurrn is bi en Termin-, Future- oder Optschoonsgeschäft oder bi noch en anner Derivaten. De Basisweert stellt de Grundlaag dorför dor, wat for’n Weert so en Verdrag hett un wo dat üm geiht. 

As Basisweerten för Derivatgeschäften kaamt all Waren un Finanzwerten för in Fraag. Bi Waren geiht dat los vun Swienebüük över Slachtveeh, Zucker, Wull, Boholt, Rohööl, Kopper bit hen to Gold un Platin. Bi Finanztermingeschäften sünd de Basiswerten sunnerlich Devisen, Schuldschiene, as Staatsanleihen un Termingeld bit hen to Aktien- un annere Indizes.

Dat gifft avers ok Wederderivaten. Dor is de Basisweert denn de Temperatur, de Nedderslag oder sunst wat in de Aart. 

De Finanzprodukten mit den gröttsten Umsatz in Düütschland bruukt as Basisweert den US-Dollar, Bundesanleihen oder den DAX.

Kiek ok bi
Investmentfonds
Hedgefonds

Kategorie:Finanzmarkt